Yosef Na Kaa Maria Hɛɛ Hɔ | Yesu Si Himi Ngɛ Zugba a Nɔ\nKANE NGƐ Amharic Arabic Armenian Azerbaijani Azerbaijani (Cyrillic) Bicol Bulgarian Cambodian Catalan Cebuano Chichewa Chitonga Chitumbuka Cibemba Croatian Dangme Danish Dutch Efik English Estonian Ewe Fijian French Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Japanese Jula Kazakh Kikaonde Kikongo Kikuyu Kiluba Kinyarwanda Kirghiz Kiribati Kirundi Kisonge Kongo Korean Lingala Luganda Luo Macedonian Malagasy Maltese Mauritian Creole Maya Moore Myanmar Nigeria Pidgin Norwegian Oromo Ossetian Otetela Pangasinan Papiamento (Curaçao) Persian Polish Portuguese Quechua (Cuzco) Romanian Russian Samoan Sango Sepedi Serbian Serbian (Roman) Seychelles Creole Shona Silozi Sinhala Slovenian Solomon Islands Pidgin Spania Sranantongo Swahili Swahili (Congo) Swedish Tagalog Tahitian Tajiki Tatar Thai Tigrinya Tshiluba Turkish Turkmen Tuvaluan Twi Tzotzil Ukrainian Umbundu Uruund Uzbek Vietnamese Wallisian Waray-Waray\nMaria Ngɔ Hɔ Be Mi Nɛ A Tsu We E He Ní Lolo\nYOSEF NÁ LE KAA MARIA HƐƐ HƆ\nMARIA BA PEE YOSEF YO\nAmlɔ nɛ ɔ, Maria hɔ ɔ ye nyɔhiɔ eywiɛ. Mo kai kaa benɛ e ngɔ hɔ pɛ ɔ, e ya e weku no Elizabet ngɔ ngɛ Yudea, nɛ e ya ye be saii ngɛ lejɛ ɔ. Se amlɔ nɛ ɔ lɛɛ Maria kpale kɛ ba e we mi ngɛ Nazaret. E be kɛe nɛ e mi ɔ maa je kpo, nɛ nɔ tsuaa nɔ maa na kaa hɔ ngɛ e he. Mo susu bɔ nɛ e maa hao wawɛɛ ha a he nɛ o hyɛ!\nNɔ́ nɛ pa puɛ sane ɔ kulaa ji kaa, kapitɛ ko nɛ a tsɛɛ lɛ Yosef bi e si nɛ e maa ngɔ lɛ. Maria le kaa Mlaa nɛ Mawu kɛ ha Israel bi ɔmɛ ɔ tsɔɔ kaa ke yiheyo ko nɛ a bi e si kaa a maa ngɔ lɛ kɛ e he ya ha nyumu kpa nɛ e kɛ lɛ ná bɔmi ɔ, a fiaa lɛ tɛ nɛ e gboɔ. (5 Mose 22:23, 24) E ngɛ mi kaa Maria bɛ e je mi basabasa mohu lɛɛ, se eko ɔ, e li bɔ nɛ e ma plɛ kɛ bɔ Yosef amaniɛ ha kaa hɔ ngɛ e he, nɛ e li bɔ nɛ Yosef maa pee e ní ha hulɔ.\nMaria hia blɔ nyɔhiɔ etɛ, lɔ ɔ he ɔ, e ngɛ heii kaa Yosef hɛ ngɛ jae ngɛ e he. Benɛ a na a sibi ɔ, e maa pee kaa Maria de Yosef si fɔfɔɛ nɛ e ya je mi ɔ, nɛ e bɔ mɔde kaa e maa tsɔɔ lɛ níhi a nya kaa e ngɔ hɔ kɛ gu Mawu mumi klɔuklɔu ɔ nɔ. Se kaa bɔ nɛ o le ɔ, e he maa wa kɛ ha Yosef kaa e maa nu lɛ sisi nɛ e ma he munyu nɛ ɔ maa ye.\nYosef le kaa Maria ji yo kpakpa, nɛ nihi buu lɛ saminya. Enɛ ɔ he ɔ, Yosef suɔ lɛ wawɛɛ. Se ngɛ nɔ́ nɛ Maria de lɛ ɔ tsuo se ɔ, e pee Yosef kaa nyumu kpa ko lɛ wo Maria hɔ. Yosef sume nɛ a fiaa Maria tɛ nɛ a gbe lɛ, loo a pue e hɛ mi si ngɛ magbɛ nɔ; lɔ ɔ he ɔ, e pee e juɛmi kaa e maa ngmɛɛ e he kpoo. Ngɛ jamɛ a be ɔ mi ɔ, ke nyumu ko bi yo ko si nɛ e maa ngɔ lɛ ɔ, a buu mɛ kaa nɔ kɛ e yo, nɛ ke nyumu ɔ be yo ɔ ngɔe hu ɔ, e biɔ nɛ e ya ngmɛɛ yo ɔ he ngɛ mlaa nya.\nYosef ya susu sane ɔ he hluu nɛ e nɔ mahe mi. Yehowa bɔfo ko je e he kpo kɛ tsɔɔ lɛ ngɛ nlami mi, nɛ e de lɛ ke: ‘Koo ye gbeye kaa o kɛ Maria maa hi si kaa o yo; hɔ nɛ e hɛɛ nɛ ɔ je mumi klɔuklɔu ɔ mi. E ma fɔ binyumu, nɛ o maa wo lɛ biɛ ke Yesu, ejakaa e ma he e ma a yi wami kɛ je a he yayami ɔmɛ a mi.’​​—Mateo 1:20, 21.\nBenɛ Yosef hɛ tsɛ̃ ɔ, e bua jɔ kaa sane ɔ mi tɛ ha lɛ! E to we tsle ngɛ nɔ́ nɛ bɔfo ɔ de lɛ kaa e pee ɔ he. E ya tsu Maria he ní, nɛ e kɛ lɛ ya e we mi. Nɔ́ nɛ Yosef pee nɛ ɔ ji odase kɛ ha ma bi kaa Yosef kɛ Maria ba pee nɔ kɛ e yo. Se benɛ Maria hɛɛ Yesu hɔ ɔ tsuo ɔ, Yosef kɛ lɛ ná we bɔmi.\nNyɔhiɔ komɛ a se benɛ Maria mi ɔ wa a, e he ba hia nɛ Yosef kɛ lɛ nɛ hia blɔ. Se amlɔ nɛ ɔ nɛ e piɛ bɔɔ nɛ Maria ma fɔ ɔ, jije a yaa?\nBenɛ Yosef ná le kaa Maria hɛɛ hɔ ɔ, mɛni nɛ eko ɔ e susu, nɛ mɛni he je?\nMɛni he je nɛ e biɔ nɛ Yosef ya ngmɛɛ Maria he be mi nɛ e tsu we e he ní lolo ɔ?\nMɛni lɛ ya nɔ nɛ ji odase kaa Maria ba pee Yosef yo?